**Poligiros** (grčki: Πολύγυρος) je grad i općina u Središnjoj Makedoniji. Poligiros je glavni grad prefekture Halkidika. 

Poligiros leži jugoistočno od Soluna, sjeveroistočno od Nea Mudania, sjevernozapadno od Sitonia i jugozapadno od grada Arnaia.

Zemljopisne osobine
-------------------

Poligiros koji ima oblik amfiteatra, podignut je na jugozapadnom platou planine Holomontas. Općina Poligiros ima 10 721 stanovnika i 470 933 km². Ostala veća naselja u općini su; Kalývai Polygýrou (1,136), Ólynthos (1,131), Taxiárkhis (1,070) i Vrástama (793).
Poligiros je povezan s ostalim grčkim gradovima, grčkom magistralnom cestom GR-16(Solun - Arnaia).

Porijeklo imena
---------------

Ima više teorija o porijeklu imena grada Poligiros. 
Neki drže da ime dolazi od složenice *poly* (puno) i *geros* (jako), zbog jako zdrave klime mjesta. Ostali misle da je ime složenica od riječi *poly* i *ieros* (sveti), zato jer je postojao antički hram na tom mjestu. 
Postoji i teorija da je ime grada došlo od imena jednog od starih zemljoposjednika *Poliarosa*.

Povijest
--------

### Za antike

Neki misle da je današnji Poligiros, antički grad Apolonia, jedan od 24 grada - Halhidičkog saveza ( *Koinon ton Chalkideon* ).

### Za Bizanta i Otomanske vlasti

Naselje Poligiros je prvi put spomenuto u srednjovjekovnom dokumentu - *chrisovulon* (listini s zlatnim pečatom) izdanoj od bizantskog cara Nikifora III. oko 1080. godine. 
1430. godine Poligiros kao i čitav Bizant pao je pod vlast Turaka i postao je dio solunskogsandžaka. 
17. svibnja 1821. stanovniciPoligirosa pobunuli su se protiv otomanske vlasti i uspjeli privremeno, zauzeti grad. Dobar dio stanovnika Poligirosa uzeo je učešća u neuspjeloj pobuni protiv turske vlasti iz 1854. godine. 

### Poligiros u novom dobu

Konačno su 2. studenog 1912. jedinice grčke vojske za vrijeme Prvog balkanskog rata, ušle u Poligiros, koji je od tada u sastavu Grčke.

Kuturno vjerske svečanosti
--------------------------

Poligiros je poznat po svojim karnevalskim svečanostima, koje privlače posjetioce iz cijele Grčke. Ljetna manifestacija sličnog karaktera je Panagia (Djevica Marija) koja se slavi 15. kolovoza.

Rast stanovništva Poligirosa posljednjih decenija
-------------------------------------------------

| Godina | Stanovništvo | Promjena | Stanovništvo općine |
| --- | --- | --- | --- |
| 1981 | 5,239 | - | - |
| 1991 | 4,501 | -728/-13.9% | 10,218 |
| 2001 | 6,232 | - | 10,721 |

Izvori
------

Vanjske poveznice
-----------------

* Službene stranice Arhivirano 2006-02-18 na Wayback Machine-u (`el`)
* Službene stranice Prefekture Halkidike
* Mapquest - Karte Poligirosa i okolice

| * p
* r
* u
Glavni gradovi grčkih prefektura |
| --- |
| Agios Nikolaos • Aleksandropoli • Amfisa • Argostoli • Arta • Atena • Halkida • Kanija • Hios • Krf • Korint • Drama • Edesa • Eleusina • Ermopolis • Florina • Grevena • Iraklion • Igumenica • Janjina • Kalamata • Kardica • Karpenisi • Kastorija • Katerini • Kavala • Kilkis • Komotini • Kozani • Lamija • Larisa • Lefkada • Livadija • Mesolongi • Mitilene • Nafplio • Palini • Patras • Pirej • Poligiros • Preveza • Pirgos • Retimno • Rodos • Seres • Sparta • Solun • Trikala • Tripoli • Vati • Verija • Volos • Ksanti • Zakintos |  |